         ROMÂNIA                                
      JUDEŢUL IAŞI                                                                

MUNICIPIUL PAŞCANI                                                               

   CONSILIUL LOCAL                                                                 
                                    HOTARAREA    NR.  3
din 28.02.2011
privind acordarea unor facilităţi pe mijloacele de transport în comun pentru  elevi in anul 2011


Consiliul Local al Municipiului Paşcani, judeţul Iaşi;



Având în vedere prevederile art.84 alin. (1) si (2)  si ale art. 105 alin. (2)  lit. e) din Legea 1/2011, a educatiei nationale  ;

          În conformitate cu prevederile art. 36 alin.(1), alin (2) lit. a) şi d), alin.(6) lit. a), punctul 2 din Legea nr. 215/2001 privind administraţia publică locală, republicată, cu modificările si completările ulterioare;

                      Având în vedere propunerea initiatorului proiectului de hotarare, consilier local Pantazi Dumitru, si expunerea de motive a initiatorului, inregistrata sub nr. 65/24.01.2011;
              Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:
· Avizul Comisiei de prognoze economico-sociale, buget, finante, industrie, agricultura, silvicultura, prestari servicii, comert si IMM-uri, inregistrat sub nr. 177/23.02.2011;
· Avizele Comisiei  pentru invatamant si activitati stiintifice, cultura, culte, tineret, sport si turism,  inregistrate sub nr. 122/10.02.2011, respectiv 221/25.02.2011;


In temeiul art. 45  din Legea nr.215/2001 privind administraţia publică locală, republicată, modificata si completata,
HOTĂRĂŞTE:


Art. 1 (1) Se aproba reducerea cu 50% din valoarea costului unui bilet în perioada  01 februarie 2011 – 15 iunie 2011, respectiv 15 septembrie 2011-31 decembrie 2011, tuturor elevilor  din invatamantul obligatoriu si liceal acreditat/autorizat  de pe raza municipiului Pascani, care circulă cu mijloacele de transport în comun, proprietatea RAGCL Paşcani.
                     (2)   Elevii orfani, elevii cu cerinte educationale speciale, precum si cei institutionalizati, din invatamantul obligatoriu,  liceal   si special acreditat/autorizat  de pe raza municipiului Pascani, vor beneficia de gratuitate pe mijloacele de transport local in comun, proprietatea RAGCL Paşcani, in perioada  01 februarie 2011 – 15 iunie 2011, respectiv 15 septembrie 2011-31 decembrie 2011.


Art. 2  Biletele emise de furnizorul serviciului  vor fi ridicate de beneficiari de la Serviciul Comunitar de Asistenta Sociala, Protectie Sociala si Autoritate Tutelara  dupa verificarea  documentelor de identitate, a legitimatiilor de elev si a altor documente care sa ateste calitatea de beneficiar a facilitatilor prevazute in  prezenta hotarare.
Art. 3 Decontarea facilităţilor acordate prin prezenta hotărâre se va factura de către R.A.C.G.L. Paşcani către Serviciul Buget, Financiar, Contabilitate şi ordonatorului de credite din cadrul Primăriei municipiul Paşcani, care au obligaţia de a achita facturile, reprezentand contravaloarea biletelor gratuite si a diferentei de 50%, înainte de eliberarea acestora către beneficiari.

 Art.4  Fondurile necesare pentru acoperirea cheltuielilor vor fi suportate din bugetul de venituri si cheltuieli al municipiului Pascani aferent anului 2011.
 Art. 5 Prezenta hotarare intra in vigoare dupa adoptarea bugetului de venituri si cheltuieli al municipiului Pascani, pentru anul 2011.

 Art. 6 Consiliul de administraţie al RAGCL, Serviciul Buget,  Financiar, Contabilitate şi Serviciul Comunitar de Asistenţă Socială, Protecţie Socială şi Autoritate Tutelară din cadrul Primăriei municipiului Paşcani vor duce la îndeplinire prevederile prezentei hotărâri.

  Art. 7 Biroul Administratie publica  va comunica in copie prezenta hotarare catre:

· Institutia Prefectului judetului Iasi
· Primarul municipiului Pascani
· Serviciul Buget, Financiar, Contabilitate
· Serviciul Comunitar de Asistenta Sociala, Protectie Sociala si Autoritate Tutelara
· RAGCL Paşcani
· Mass-media.

                       PREŞEDINTE   DE   ŞEDINŢĂ,                              

                              Consilier,  PANTAZI  DUMITRU                             

Contrasemnează  pentru legalitate

                                                                     SECRETARUL MUNICIPIULUI,

Cons. Jr. ZUZAN MIRCEA

